EkBass/fiwiki-20250220-pages-articles huggingface dataset:
IB (eläintauti)

IB eli Infectious bronchitis on kanojen tarttuva keuhkoputkentulehdus. Sen aiheuttaa koronavirus. IB tarttuu vain kanaan, ei muihin lintulajeihin. Sen itämisaika on 18–36 tuntia, ja se voi tarttua kaikenikäisiin kanoihin. Nuorilla kanoilla tauti aiheuttaa myöhemmin munintakyvyttömyyttä. Se leviää kanasta toiseen ja tuulen välityksellä muihin kanaloihin mutta tuhoutuu kuumentamalla ja on herkkä desinfektioaineille.IB (Infectious bronchitis) eli tarttuva keuhkoputkentulehdus – Ruokavirasto Suomeen IB levisi ensimmäisen kerran keväällä 2011 kun tautia todettiin harraste- ja ammattikanaloissa.Toinen tapaus kanojen tarttuvaa keuhkoputkentulehdusta on todettu Evira, ajankohtaista 21.4.2011 (arkistoitu versio)Uusia IB-tapauksia ilmi harrastekanaloissa, Ett.fi, 4.5.2011 (arkistoitu versio) Oireina esiintyy muninnanlaskua, munanlaadun muutoksia (esim. pehmeäkuoriset munat, vetinen valkuainen), hengitystieoireita tai poikkeavaa kuolleisuutta. ==Lähteet== Luokka:Eläinten virustaudit Luokka:Kana
Pi phat

Pi phat on perinteisen klassisen musiikin orkesteri Thaimaassa, Laosissa ja Kambodžassa.Otavan iso musiikkitietosanakirja 4, s.598 Thait perustivat Sukhothain kuningaskunnan 1200-luvulla ja siellä hoviorkesterina oli lyömäsoitinpainotteinen pi phat khruang ha. Thaimaassa 1700-luvulla pi phat -orkesteri sai indonesialaisvaikutteisen ranat ek-ksylofonin. Alun perin orkesterissa oli viisi soitinta,Heikkilä-Horn, s.233 mutta myöhemmin Rama III:n hallintokaudella suuressa pi phat -orkesterissa oli 4 ksylofonia, 2 gongia, 2 oboeta (pi nai ja pi nok), patarumpu, tapone-rumpu, riippuva mong- tamtam sekä 3 lautasta.Iso musiikkitietosanakirja 5, s.453 Laosissa pi phat -orkesterit kertovat thaikulttuurin vaikutteistaHeikkilä-Horn, s.268 ja Kambodžan seremoniallinen pinpeat on thaimaalaisen pi phat -orkesterin sisarmuoto.Heikkilä-Horn, s.295 ==Kirjallisuutta== * * * ===Lähteet=== Luokka:Thaimaan musiikki Luokka:Laosilainen kulttuuri
Clostridium perfringens

Clostridium perfringens on klostrideihin (Clostridium) kuuluva grampositiivinen bakteeri, joka aiheuttaa ruokamyrkytyksen. Sitä esiintyy yleisesti ympäristössä ja myös eläinten ja ihmisten suolistossa. Tartunta on yleensä peräisin lihasta tai kalasta. Oireet alkavat vuorokauden kuluessa tartunnasta ja häviävät noin vuorokauden kuluessa. Jos lihaa tai kalaa säilytetään liian lämpimässä, bakteerit lisääntyvät niissä vaarallisiksi määriksi.Clostridium perfringens C. perfringens muodostaa itiöitä, jotka voivat säilyä elossa ruoanvalmistuksessa, sillä ne kestävät keittämistä +100 °C:ssa 30–120 minuuttia. Keittäminen aktivoi itiöt muuttumaan kasvukykyisiksi soluiksi, jotka voivat aiheuttaa ruokamyrkytyksiä.Clostridium perfringens- bakteeri Evira.fi Vuosina 1975–2000 C. perfringens on ollut Suomessa yleisin ruokamyrkytysten aiheuttaja. Lisäksi se aiheuttaa harvinaista vaikeasti hoidettavaa kaasukuoliotaGas Gangrene ja hevosilla Baron Gruffin tautia. == Lähteet == == Aiheesta muualla == *Clostridium perfringens – Ruokavirasto *ITIS: Clostridium perfringens *UniProt, Taxonomy: Clostridium perfringens Luokka:Grampositiiviset bakteerit Luokka:Firmicutes
Dharmashastra

Dharmashastra on Warerun aikana Mon-kuningaskunnassa laadittu lakiteos, jonka myöhemmin omaksuivat myös muut Burman ja Thaimaan kuningaskunnat.Heikkilä- Horn, s.88 Teoksen etymologiana on sekä buddhalaisuuden että hindulaisuuden karma ja dharma, joista jälkimmäinen tarkoittaa sanskriitin kielellä lakia ja oikeutta, oikeudenmukaisuutta sekä myös Buddhan oppia.Heikkilä-Horn, s.37 Dharmashastran lakikirjat muodostivat filosofis-uskonnollissa mielessä velvollisuuden, hyödyn ja rakkauden kolminaisuuden.Tietosanakirja, palsta 279 ==Lähteet== * * ===Viitteet=== Luokka:Thaimaalainen kulttuuri
Ashfordin musta marmori

Ashfordin musta marmori on tummaa kalkkikiveä, jota louhitaan Englannin Derbyshiren kreivikunnasta läheltä Ashfordia. Kiven kiillotettu pinta on erityisen koristeellista. Kivi ei itse asiassa ole geologisesti marmoria, vaan pienikiteistä sedimenttikiveä.Bygone industries of the Peak: Ashford Marble Genuki Louhittua marmoria käsiteltiin vesivoimalla toimivassa Ashfordin marmoriverstaalla Wyejoen varrella vuosina 1748–1905. Aluksi kiveä kaiverrettiin tai etsattiin, mutta vuonna 1835 Italiassa käynyt Devonshiren herttua ehdotti kiven käyttämistä värillisiin mosaiikinkaltaisiin kiviupotuksiin.The Black Beauty of Ashford Marble (Reflections Magazine 2004) Upotukset tehtiin leikkaamalla marmoriin kuoppia ja täyttämällä ne korukivillä tai paikallisilla värikkäillä kivilajeilla.Ashford Black Marble Tideswel Kun kivi oli muodissa, siitä tehtiin kelloja, kynttilänjalkoja ja kirjatukia. Nykyisin käsittelemätön kivi on harvinaista, sillä esiintymä on käytetty loppuun.Black marble to go under auction hammer This is Derbyshire == Lähteet == == Aiheesta muualla == *The Ashford Marble Works and patronage of Cavendish Family Peak District Mines Historical Society Luokka:Rakennusmateriaalit Luokka:Sedimenttikivilajit
Karen

Karen voi tarkoittaa ainakin seuraavia asioita: *karen, Myanmarin ja Thaimaan alueella asuva kansa *Karen, etunimi *Karen, sukunimenä: **Anna Karen (1936–2022), englantilainen näyttelijä **James Karen (1923–2018), yhdysvaltalainen näyttelijä ==Katso myös== *Karén
Mihail Iljin

Mihail Iljin (, oikea nimi Ilja Jakovlevitš Maršak, Илья́ Я́ковлевич Марша́к; 10. tammikuuta 1896 (J: 29. joulukuuta 1895) Bahmut – 15. marraskuuta 1953 Moskova) oli venäläinen neuvostokirjailija. Mihail Iljin oli runoilija Samuil Maršakin veli. Hän valmistui Leningradin teknologisesta instituutista vuonna 1925 ja työskenteli vuoteen 1929 saakka insinöörinä. Iljin on kirjoittanut luonnontieteitä ja tekniikkaa popularisoivia teoksia, joita lasten lisäksi lukivat myös aikuiset. Neuvostoliiton ensimmäistä viisivuotissuunnitelmaa kuvaava ”Kertomus suuresta suunnitelmasta” (Rasskaz o velikom plane, 1930) ja sen jatko-osa ”Vuoret ja ihmiset” (Gory i ljudi, 1935) käännettiin lukuisille vieraille kielille. ==Suomennettuja teoksia== * Rakennamme uudeksi erämaan. Suom. I. Lindros. Leningrad: Kirja, 1934. * Aurinko pöydällä: kertomuksia valaistuksesta. Suom. M. Husu. Petroskoi: Kirja, 1935. * Kertomus suuresta suunnitelmasta. Petroskoi: Kirja, 1935. * Miten auto oppi kulkemaan. Suom. H. Mäkelin. Petroskoi: Kirja, 1935. * Mustalla valkoiselle: kertomuksia kirjoista. Suom. V. Paju. Petroskoi: Kirja, 1936. * 100000 kysymystä. Petroskoi: Kirja, 1936. * Vuoret ja ihmiset: kertomuksia luonnon uudestirakentamisesta. Suom. V. Paju. Petroskoi: Kirja, 1936. * Kertomuksia siitä, mikä sinua ympäröi. Suom. Paavo Alatalo. Petroskoi: Karjalan ASNT:n valtion kustannusliike, 1956. * Kuinka ihmisestä on tullut jättiläinen. Suom. Vieno Levänen. Moskova: Raduga, 1983. ==Lähteet== ==Aiheesta muualla== * Kratkaja literaturnaja entsiklopedija: Mihail Iljin Luokka:Neuvostoliittolaiset kirjailijat Luokka:Venäläiset kirjailijat Luokka:Vuonna 1896 syntyneet Luokka:Vuonna 1953 kuolleet
Somistaja

Somistaja on kaupan tai somistamon työntekijä, joka suunnittelee ja toteuttaa näyteikkunoiden, messuosastojen, tuote-esittelyjen ja vastaavien visuaalisen ulkoasun. ==Katso myös== *Myymäläsuunnittelu == Lähteet == == Aiheesta muualla == * Somistajayhdistys ry * Susanna Siironen: Somistaja on liikkeessä luova roudari. Yle Oulu 2.10.2009. Luokka:Ammatit
Vasili Jan

Vasili Grigorjevitš Jan (, oikea sukunimi Jantševetski, Янчеве́цкий; 4. tammikuuta 1875 (J: 23. joulukuuta 1874) Kiova – 5. elokuuta 1954 Moskovan alueen Zvenigorod) oli venäläinen neuvostokirjailija. Vasili Jan syntyi kreikan ja latinan opettajan perheeseen. Hän kävi lukion Tallinnassa ja valmistui vuonna 1897 Pietarin yliopiston historiallis-kielitieteellisestä tiedekunnasta. 1900-luvun alussa hän kierteli eri puolilla maailmaa toimien tallinnalaisen Revelskije izvestija -sanomalehden ja pietarilaisen Rossijan kirjeenvaihtajana. Vuosina 1907–1912 hän opetti Pietarin klassisessa lyseossa ja vuodesta 1912 lähtien työskenteli uutistoimiston kirjeenvaihtajana Konstantinopolissa ja Bukarestissa. Vuosina 1918–1923 Jan asui Siperian Minusinskissa ja sittemmin Moskovassa lukuun ottamatta vuosia 1926–1928, jolloin hän työskenteli toimittajana Samarkandissa. Jan tunnetaan parhaiten historiallisesta proosastaan. Hänen pääteoksensa ovat 1200-luvun mongolivalloituksesta kertovat romaanit ”Tšingis-kaani” (Tšingis-han, 1939) ja ”Batu” (Batyi, 1942). Trilogian kolmas osa K ”poslednemu morju” (”Viimeiselle merelle”) ilmestyi kirjailijan kuoltua vuonna 1955. Huolelliseen taustatyöhön perustuvat mukaansatempaavat ja jännittävät romaanit ovat olleet pitkään suosittuja. Toisen maailmansodan ajankohtaiseksi tekemä ensimmäinen osa sai Stalin-palkinnon vuonna 1942. ==Suomennettuja teoksia== * Tšingis-kaani: kertomus muinaisen Aasian oloista (13. vuosisadalta). Suom. Martti Räsänen. Helsinki: Suomen kirja, 1945. * Batu: Tšingis-kaanin vallanperijä: historiallinen kertomus 13. vuosisadalta. Suom. Martti Räsänen ja E. Pärssinen. Helsinki: Suomen kirja, 1945. ==Lähteet== ==Aiheesta muualla== * Kratkaja literaturnaja entsiklopedija: Vasili Jan Luokka:Vuonna 1875 syntyneet Luokka:Vuonna 1954 kuolleet Luokka:Neuvostoliittolaiset kirjailijat Luokka:Venäläiset kirjailijat
Tapani Brotherus

Tapani Kaarle Heikinpoika Brotherus (s. 12. kesäkuuta 1938 Kööpenhamina, Tanska) on suomalainen diplomaatti, joka pelasti tuhansia ihmisiä kuolemalta toimiessaan Suomen asiain­hoitajana Chilessä Augusto Pinochetin vallan­kaappauksen aikaan. == Tausta ja ura == Tapani Brotherus syntyi helsinkiläiseen kulttuuri­sukuun. Hänen isoisänsä K. R. Brotherus (1880–1949) oli valtio-opin professori ja Helsingin yliopiston rehtori. Tapani Brotheruksen isä Heikki Brotherus (1909–1985) oli diplomaatti, toimittaja ja kirjailija. Chilen vallan­kaappauksen aikoihin Tapani Brotherus oli 35-vuotias diplomaatti. Hän oli pari vuotta aikaisemmin perustanut Santiago de Chileen Suomen ensimmäisen edustuston, jonka asiain­hoitajana hän toimi. Suomella oli sosialisti­presidentti Salvador Allenden aikana paljon yhteis­työtä Chilen kanssa metsä- ja kaivos­aloilla. Viiden Chilen-vuoden jälkeen Brotheruksen ura jatkui suur­lähettiläänä muun muassa Teheranissa, Islamabadissa, Pretoriassa ja Ateenassa. == Chilen tapahtumat == Kenraali Augusto Pinochetin juntta kaappasi vallan sosialisti­presidentti Salvador Allendelta 11. syys­kuuta 1973. Kaappauksessa juntta tappoi vähintään sekä vangitsi ja kidutti kymmeniä tuhansia. Asiain­hoitaja Tapani Brotheruksen ja varakonsuli Ilkka Jaamalan avustus­työ perustui oma­toimiseen, ulko­ministeriöltä salattuun päätökseen toimia vastoin Suomen käännytys­linjaa. He kanavoivat avun järjestämällä pakolaisia maasta – enimmäkseen Itä-Saksaan, mutta myös Suomeen. Tieto­kirjailija Heikki Hiilamo on laskenut, että Brotheruksen avustamina päätyi Suomeen 182 chileläistä ja DDR:ään noin , ja että Brotheruksen improvisoimilla muilla keinoilla turvaan pääsi noin 500 pakolaista. Brotheruksen ”saldo” on jopa ihmistä. Ulko­asiain­ministeriön poliittisen osaston päällikkö Matti Tuovinen ja muut ulko­asiain­ministeriön johto­henkilöt sietivät Brotheruksen oma­valtaisuutta. Eläke­vuosinaan Tapani Brotherus on jatkanut ihmis­oikeus- ja solidaarisuus­työtä vapaan kansalais­toiminnan parissa. Hänelle on myönnetty muun muassa Kansan Sivistys­rahaston Tammi­saari 1918 -mitali 2010. Suomen valtiolta Brotherus on saanut tunnustuksena sentään pulla­kahvit ulko­ministeri Alexander Stubbilta. Vuonna 2019 ilmestynyt suomalais-chileläinen draama­sarja Invisible Heroes kertoo Brotheruksen ja Jaamalan toiminnasta Chilessä 1973. Sarjassa Brotherusta näyttelee Pelle Heikkilä. == Katso myös == * Klaus Castrén, suomalainen diplomaatti Argentiinassa sotilas­vallan­kaappauksen aikaan == Lähteet == == Kirjallisuutta == * == Aiheesta muualla == * * * Luokka:Suomalaiset diplomaatit Luokka:Suomen suurlähettiläät Luokka:Suomalaiset ihmisoikeusaktivistit Luokka:Chilen historia Luokka:Vuonna 1938 syntyneet Luokka:Elävät henkilöt
Yr City’s a Sucker

”Yr City’s a Sucker” on dance-punk-yhtye LCD Soundsystemin kappale vuodelta 2004. == Julkaisut == ”Yr City’s a Sucker” julkaistiin alun perin marraskuussa 2004 ”Movement”-singlen b-puolena reilun viiden minuutin mittaisena, sekä saman vuoden joulukuussa omana singlenään. Kyseinen versio kestää kymmenen minuuttia. Yhtyeen nimikkoalbumilla se julkaistiin vuonna 2005. Lisäksi kappale on julkaistu Introns-albumilla, joka sisältää muun muassa singlen b-puolia, sekä London Sessions -livealbumilla. == Lähteet == Luokka:Vuoden 2004 kappaleet Luokka:LCD Soundsystemin kappaleet
Palomestari

Palomestari on Suomen pelastustoimen päällystövirka. Palomestari johtaa pelastusjoukkuetta, joka koostuu kolmesta viiteen pelastusyksiköstä http://m.iltasanomat.fi/kotimaa/art-1288728956909.html . Palomestari myös mm. suunnittelee työvuorot ja valvoo harjoituksia. Palomestarin operatiivinen tunnus on P3x tai P4x. (x=Pelastuslaitoksen antama järjestysnumero 0-9) == Lähteet == Luokka:Palo- ja pelastustoimi Luokka:Turvallisuusalan ammatit
Matthew Boulton

Matthew Boulton (1728–1809) oli englantilainen teollisuusmies ja James Wattin liikekumppani. Boulton syntyi Birminghamissa, missä hänen isänsä valmisti nappeja, solkia ja muita pieniä metalliesineitä. Koulun jälkeen hän meni töihin isänsä yritykseen. Vuonna 1761 hän osti maata silloisen keskustan ulkopuolelta ja rakennutti Sohon tehtaan, jossa työskenteli satoja työntekijöitä ja käytettiin uusimpia koneita.Biography Boulton 2009 Aikaisemmin tuotteiden eri osat oli teetetty eri puolilla olevissa työpajoissa, mutta Boulton keräsi eri alojen ammattilaiset yhteen paikkaan ja perusti myös markkinointiosaston. Tehtaasta tuli pian maailman suurin.Matthew Boulton: Industrialist Revolutionary Players Vuonna 1775 Boulton ja James Watt perustivat yhteisyrityksen, joka valmisti ja markkinoi Wattin höyrykonetta. Boulton oli luonteeltaan utelias ja kiinnostunut luonnontieteistä ja filosofiasta. Hänestä tulikin yksi Lunar societyn keskeisiä henkilöitä. Vuonna 2011 esitellyissä uusissa 50 Englannin punnan seteleissä on toisella puolella Matthew Boultonin ja James Wattin kuvat. == Lähteet == Luokka:Brittiläiset keksijät Luokka:Royal Societyn jäsenet Luokka:Vuonna 1728 syntyneet Luokka:Vuonna 1809 kuolleet
Dragon Tiger Gate

Dragon Tiger Gate (, Lung fu moon) on vuonna 2006 ensi-iltansa saanut hongkongilainen toimintadraama. Elokuva perustuu hongkongilaiseen sarjakuvaan Oriental Heroes. Elokuvan on ohjannut Wilson Yip ja käsikirjoittanut Edmond Wong. Pääosassa esiintyivät Donnie Yen, Nicholas Tse ja Shawn Yue. ==Juoni== Tiger Wong ajautuu ongelmiin, kun hän päättää suojella erästä perhettä rikollisilta kesken ravintola-aterian. Yksi hänen ystävistään ottaa kultaisen riipuskorun, joka tappelun aikana tippuu maahan. Se kuuluu isoimman rikollisorganisaation pomolle. Pian he saavat peräänsä organisaation roistot, jotka yrittävät saada talismaniksi paljastuneen riipuskorun. Paikalle ilmaantuu myös heidän johtajan henkivartija Dragon, joka kuitenkin kukistaa kaikki roistot ja nappaa talismanin itselleen. Tiger tutustuu samalla Turbo nimiseen nunchaku taitajaan ja huomaa Dragonin olevan hänen veljensä. Tietämättään heidän kohtalona on estää Shibumin pahat aikeet, mutta sitä ennen heidän on kehitettävä taitojaan ja selvitettävä erimielisyytensä toisia kohtaan. == Rooleissa == ==Ennätys== Elokuvaa varten tehty nyrkkeilysäkki on kirjattu Guinnessin ennätysten kirjaan maailman suurimpana nyrkkeilysäkkinä. Se on 2,4 metriä korkea, 1,5 metriä leveä ja painoi 181 kiloa. Dragon Tiger Gate Enters Guinness World Records Crienglish.com 9.7.2006 Viitattu 7.5.2011 ==Lähteet== Luokka:Vuoden 2006 elokuvat Luokka:Hongkongilaiset toimintaelokuvat Luokka:Wilson Yipin ohjaamat elokuvat
Devdas (vuoden 2002 elokuva)

Devdas () on Sanjay Leela Bhansalin ohjaama intialainen romanttinen draamaelokuva vuodelta 2002. Se perustuu Sharat Chandra Chattopadhyayn pienoisromaaniin Devdas. Tämä on kolmas hindinkielinen elokuvaversio samasta tarinasta. Pääosia näyttelevät Shah Rukh Khan, Aishwarya Rai ja Madhuri Dixit. Elokuva kertoo Devdasista, jonka perhe kieltää häntä menemästä naimisiin rakkaan lapsuudenystävänsä kanssa, mikä ajaa hänet hakemaan lohtua alkoholista ja häneen rakastuvasta kurtisaanista. Devdas voitti monia palkintoja, kuten viisi National Film Awards -palkintoa ja yksitoista Filmfare Awards -palkintoa, muun muassa parhaasta elokuvasta. Se oli myös ehdolla Bafta- palkinnon saajaksi. Elokuva esitettiin Cannesin elokuvajuhlilla. Suomen televisiossa elokuva on esitetty Yle Teema & Fem -kanavalla. == Näyttelijät == == Soundtrack == == Vastaanotto == Box Office India julisti Devdasin ”hitiksi”. == Palkinnot == * Filmfare Awards ** Paras elokuva – Bharat Shah ** Paras ohjaus – Sanjay Leela Bhansali ** Paras miespääosa – Shah Rukh Khan ** Paras naispääosa – Aishwarya Rai ** Paras naissivuosa – Madhuri Dixit ** Paras naislaulaja – Kavita Krishnamurthy, Shreya Ghoshal (”Dola Re Dola”) ** Paras kuvaus – Binod Pradhan ** Paras lavastus – Nitin Chandrakant Desai ** Paras koreografia – Saroj Khan (”Dola Re Dola”) ** R. D. Burman -palkinto – Shreya Ghoshal ** Vuoden paras kohtaus * International Indian Film Academy Awards ** Paras elokuva – Bharat Shah ** Paras ohjaus – Sanjay Leela Bhansali ** Paras miespääosa – Shah Rukh Khan ** Paras naispääosa – Aishwarya Rai ** Paras naissivuosa – Kirron Kher ** Paras naislaulaja – Kavita Krishnamurthy, Shreya Ghoshal (”Dola Re Dola”) * MTV Asia Awards ** Aasialainen elokuvapalkinto * National Film Awards ** Paras populaarielokuva – Bharat Shah ** Paras lavastus – Nitin Chandrakant Desai ** Paras naislaulaja – Shreya Ghoshal (”Bairi Piya”) ** Paras koreografia – Saroj Khan (”Dola Re Dola”) ** Paras puvustus – Neeta Lulla, Abu Jani, Sandeep Khosla, Reza Shariffi * Screen Awards ** Paras miespääosa – Shah Rukh Khan (jaettu Ajay Devganin kanssa) ** Paras naispääosa – Aishwarya Rai ** Paras naissivuosa – Madhuri Dixit ** Paras mieslaulaja – Udit Narayan (”Woh Chand Jaisi Ladki”) ** Pari nro 1 – Aishwarya Rai & Shahrukh Khan == Lähteet == == Aiheesta muualla == * * Luokka:Vuoden 2002 intialaiset elokuvat Luokka:Intialaiset romanttiset draamaelokuvat Luokka:Intialaiset elokuvamusikaalit Luokka:Intialaiset romaaneihin perustuvat elokuvat Luokka:Hindinkieliset elokuvat Luokka:Sanjay Leela Bhansalin ohjaamat elokuvat
Augusto Pestana

Augusto Pestana (22. toukokuuta 1868 – 29. toukokuuta 1934) oli brasilialainen insinööri ja poliitikko. Pestana oli Rio Grande do Sulin osavaltiossa sijaitsevan Ijuín kunnan ensimmäinen pormestari ja ensimmäinen toimitusjohtaja valtionrautateille. Hänet valittiin kolme kertaa Brasilian parlamenttiin. Hänen mukaansa on nimetty Augusto Pestanan kaupunki.FISCHER, Martin. Augusto Pestana: o homem e sua obra. Ijuí, MADP, 1968. ==Lähteet== Luokka:Brasilialaiset poliitikot Luokka:Vuonna 1868 syntyneet Luokka:Vuonna 1934 kuolleet
Stoclet-palatsi

Stoclet-palatsi (, ) on Josef Hoffmannin suunnittelema kartano Brysselissä, Belgiassa. Modernia arkkitehtuuria edeltävä kartano rakennettiin pankkiiri Adolphe Stocletille. == Historia == Kartanon rakennuttaja Adolphe Stoclet tuli pankkiirisuvusta, ja hän oli taidekeräilijä ja naimisissa taidekriitikko Arthur Stevensin tyttären Suzannen kanssa. Stoclet toimi rautatieinsinöörinä Itävallassa, kun hän kiinnostui Wienin sesessionismiisesta liikkeestä. Hän tutustui Josef Hoffmanniin, jonka arkkitehtuuri ja sisustustyyli sopi Stocletin kuvaan siitä, millainen porvaristoperheen asuinrakennuksen pitäisi olla. Stoclet nousi belgialaispankin johtoon, kun hänen isänsä kuoli. Belgiaan palannut Stoclet halusi rakennuttaa perheelleen kodin Brysseliin ja kutsui Hoffmannin ja muita sesessionisteja rakennuttamaan taloa. Ryhmä sai suunnitteluun vapaat kädet, mutta sillä oli useita tapaamisia Stocletin kanssa, sillä tämä halusi osallistui työhön.ICOMOS, s. 3. Rakennuksen suunnitelmat valmistuivat vuonna 1905, ja se rakennettiin vuosina 1906–1911. Valmistumisen jälkeen rakennukseen ei ole tehty merkittäviä muutoksia. Rakennus oli Stocletin suvun yksityisenä asuintalona vuoteen 2002, jolloin paronitar Annie Stoclet kuoli. Tämän jälkeen se on kuulunut kiinteistöyritys Suzanne and Adolphe Stocletille. == Merkitys == Stoclet-palatsi on yksi 1900-luvun merkittävimpiä yksityisrakennuksia. Se on myös listattu Unescon maailmanperintöluetteloon moderniin taiteeseen, arkkitehtuuriin ja muotoiluun antaman vaikutuksensa ansiosta. Stoclet-palatsia on heti valmistumisensa jälkeen pidetty yhtenä Wienin sesessionismin huipputöistä. Se edustaa 1900-luvun arkkitehtuurin uusia ideoita ja art nouveaun uudistumista sekä on art decon edelläkävijä. == Lähteet == * === Viitteet === == Aiheesta muualla == Luokka:Brysselin rakennukset ja rakennelmat Luokka:Asuinrakennukset
Thomas Day

Thomas Day (22. kesäkuuta 1748 Lontoo – 28. syyskuuta 1789 Barehill, Berkshire) oli englantilainen kirjailija ja tunnettu orjuuden vastustaja. Day oli varakas ja omituinen. Hän toimi aktiivisesti poliittisissa kampanjoissa korruption vastustamiseksi ja orjuuden kieltämiseksi, ja sai näissä tukea muilta Lunar societyn jäseniltä.Lunar Society of Birmingham Oxford Dictionary of National Biography Day oli varakkaiden vanhempien lapsi, joka osoitti jo nuorena empatiaa köyhiä ja eläimiä kohtaan. Hän opiskeli Oxfordissa ja viehättyi Jean-Jacques Rousseaun ajatuksista. Hän yritti kasvattaa itselleen rousseaulaisten ihanteiden mukaisen vaimon, ja adoptoi tätä varten kaksi orpotyttöä. He eivät kuitenkaan osoittautuneet sopiviksi. Day löysi kuitenkin samanhenkisen vaimon, joka suostui askeettiseen elämäntyyliin. Vuonna 1773 Day julkaisi runon The Dying Negro ("kuoleva neekeri) jolla hän hyökkäsi orjuutta vastaan. Runosta tuli hyvin suosittu. Hän osi maatilan Essexistä, ja käytti suuren osan varallisuudestaan maanviljelyksen kehittämiseen ja maatyöläistensä olojen parantamiseen. Vuonna 1783 Day julkaisi lastenkirjan Sandford and Merton jolla hän pyrki levittämään aatteitaan. Kirjasta tuli hyvin suosittu. Vuonna 1789 Day yritti kouluttaa hevosta lempeydellä, mutta hevonen heitti hänet selästään ja Day sai surmansa. == Lähteet == Luokka:Brittiläiset orjuuden vastustajat Luokka:Englantilaiset kirjailijat Luokka:Vuonna 1748 syntyneet Luokka:Vuonna 1789 kuolleet
Cotesia melitaearum

Cotesia melitaearum on verkkoperhosessa loisiva pistiäinen (Nixon 1974). Suomessa, Ahvenanmaalla, tämä parasitoidi käyttää isäntäeläimenään täpläverkkoperhosen (Melitaea cinxia) toukkaa. Aikuinen pistiäinen munii perhosen varhaisen muodonmuutosvaiheen toukkaan loppukesällä. Pistiäisen toukat kehittyvät perhosen toukan sisällä, syötyään toukan tunkeutuvat sieltä ulos ja koteloituvat perhosen toukan jäännösten ympärille. Aikuiset pistiäiset kuoriutuvat koteloistaan ja munivat lähellä oleviin loisimattomiin perhosen toukkiin. Pistiäinen munii toukan sisään 2–8 munaa ja nämä talvehtivat toukan sisällä. Pian, sen jälkeen kun isäntäeläimen toukat heräävät talvilevoltaan ja alkavat keväällä syödä, loinen kuoriutuu ulos ja koteloituu. Viimeinen pistiäissukupolvi kuoriutuu, parittelee ja munii lähellä olevien toukkien sisään 20–30 munaa (Lei 1997). Loisinta on toisinaan niin voimaperäistä, että se uhkaa isäntäeliön populaatiota sukupuutolla (Lei ja Hanski 1997). ==Lähteet== *Nixon, E-J. 1974. A revision of the North-Western European species of the glomeratus group of Apanteles Forester (Hymenoptera, Braconidae). -Bul Entomol Res 64: 453-524. *Lei, G.C. 1997. Metapopulation dynamics of host-parasitoid interactions. PhD Thesis, University of Helsinki, Finland. *Lei, G.C & Hanski, I. 1997. Metapopulation structure of Cotesia melitaearum, a specialist parasitoid of Melitaea cinxia. -Oikos 78: 91-100. == Aiheesta muualla == *Cotesia melitaearum *UniProt, Taxonomy: Cotesia melitaearum Luokka:Vainopistiäiset
Pikkuhelttamesikko

Pikkuhelttamesikko (Anthochaera chrysoptera) on varpuslintu, joka kuuluu mesikkoihin. Se on australialainen. == Lähteet == == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Anthochaera chrysoptera Luokka:Mesikot
Haryjalah

Haryjalah () on näiden kylien nimi Sahan tasavallassa Venäjällä: *Haryjalah, Kentikn kunnan keskuskylä Verhneviljuiskin ulusissa *Haryjalah, kylä Kjundjajen kunnassa Suntarin ulusissa *Haryjalah, kunnan keskuskylä Olenjokin piirissä.
So This Is Harris!

So This Is Harris! on Mark Sandrichin ohjaama yhdysvaltalainen lyhytelokuva vuodelta 1932. Se palkittiin parhaan lyhytkomedian Oscar-palkinnolla. == Roolit == == Lähteet == Luokka:Yhdysvaltalaiset lyhytelokuvat Luokka:Vuoden 1932 yhdysvaltalaiset elokuvat Luokka:Yhdysvaltalaiset komediaelokuvat Luokka:Oscar-palkitut elokuvat Luokka:Yhdysvaltalaiset mustavalkoelokuvat Luokka:Mark Sandrichin ohjaamat elokuvat
Play with Bootsy

Play with Bootsy on Bootsy Collinsin studioalbumi vuodelta 2002. == Kappaleet == # # # # # # # # # # # # # # (Japanin painoksessa) # (Japanin painoksessa) # == Lähteet == Luokka:Yhdysvaltalaiset funkalbumit Luokka:Vuoden 2002 albumit
Dorothy Lee

Dorothy Lee (23. toukokuuta 1911 Los Angeles, Kalifornia, Yhdysvallat – 24. kesäkuuta 1999 San Diego, Kalifornia, Yhdysvallat) oli yhdysvaltalainen näyttelijätär ja komedienne 1930-luvulla. Hän esiintyi yleensä yhdysvaltalaisen komediakaksikon Wheeler & Woolseyn rinnalla. Dorothy Lee syntyi nimellä Marjorie Elizabeth Millsap 23. toukokuuta vuonna 1911 Los Angelesissa. Valmistuttuaan high schoolista hän alkoi etsiä elokuvarooleja ja päättyi New Yorkiin vaudeville-esiintyjänä. New Yorkissa hän lauloi jazz- dixieland bändin Waring and His Pennsylvaniansin kanssa, ja allekirjoitettuaan sopimuksen tuotantoyhtiön RKO Picturesin kanssa hän teki elokuvadebyyttinsä elokuvassa Tanssin pyörteissä vuonna 1929 18-vuotiaana. Samana vuonna elokuvassa Rio Rita hän lyöttäytyi koomikkojen Bert Wheelerin ja Robert Woolseyn kanssa ja esiintyi sen jälkeen melkein jokaisessa heidän elokuvassaan. Lee vetäytyi sarjasta, kun tuottaja David O. Selznick vaihtoi tämän roolia musikaalissa Girl Crazy, mutta palasi töihin vuonna 1934 kun Selznickin seuraaja Mark Sandrich antoi hänelle roolin Nurinkurinen maailma -elokuvan Daisyna ja Cockeyed Cavaliers -elokuvan Mary Annina. RKO vaihtoi Leen Mary Carsisleen ja myöhemmin Betty Grableen, mutta hän palasi vuonna 1935 esiintymään vielä kahdessa muussa elokuvassa. Vuonna 1939 hän jätti elokuva- alan mutta palasi lyhyesti 1940-luvulla. Vuoden 1941 jälkeen hän ei kuitenkaan esiintynyt enää yhdessäkään elokuvassa. Dorothy Lee meni naimisiin kuusi kertaa. Hänen toinen ja samalla lyhyin avioliittonsa oli juorukolumnistin Jimmy Fidlerin kanssa. Leellä oli neljä lasta, jotka hän sai viidennen puolisonsa John Berbaschin kanssa. Ensimmäiset viisi avioliittot päättyivät eroon ja viimeinen Leen puoliso Charles Calderinin kuolemaan elokuussa 1985. Lee kuoli 88-vuotiaana 1999 Kalifornian San Diegossa hengitysvajaukseen. == Lähteet == Luokka:Yhdysvaltalaiset teatterinäyttelijät Luokka:Yhdysvaltalaiset elokuvanäyttelijät Luokka:Yhdysvaltalaiset koomikot Luokka:Vuonna 1911 syntyneet Luokka:Vuonna 1999 kuolleet
Hapanlohko

Hapanlohko on karjalainen perinneruoka. Sitä on valmistettu ainakin luovutetulla alueella, Johanneksen ja Säkkijärven pitäjissä. Hapanlohko valmistetaan perunoista ja ruisleivän taikinasta. Taikina otetaan taikinatiinusta, joka on puinen hapatusastia, hapatusvaiheen aikana, ennen kuin siitä alettiin leipoa varsinaista leipää. Taikina keitettiin kuorittujen perunoiden kanssa kattilassa, ja tätä keitosta kutsuttiin hapanlohkoksi. ==Katso myös == *Luettelo suomalaisista perinneruokalajeista ==Aiheesta muualla== *THL, Hapanlohkon ravintotekijät *lappeenranta.fi, Säkkijärvi jätti makunsa perinnöksi Ylämaan koululaisille Luokka:Karjalainen kansanperinne Luokka:Suomalainen keittiö
Fumiyuki Beppu

Fumiyuki Beppu (; s. 10. huhtikuuta 1983 Chigasaki) on japanilainen maantiepyöräilijä. Hän aloitti ammattilaisuransa Discovery Channel-joukkueessa 2005–2007, edusti Skil-Shimanoa 2008–2009, Team RadioShackia 2010–2011, GreenEdge Cycling Teamia 2012–2013, Trek Factory Racing / Trek-Segafredoa 2014–2019, Nippo-Delko-Provencea 2020 ja viimeisellä ammattilaiskaudellaan 2021 EF Education–Nippoa. Ranskan ympäriajossa 2009 hänestä ja Yukiya Arashirosta tulivat ensimmäiset japanilaiset, jotka ovat ajaneet Ranskan ympäriajon maaliin. == Saavutuksia == Lähde: Cycling Archives ;2004 :Giro della Valle d'Aosta, 1. etapin voitto ;2006 :Maantieajon Japanin-mestaruus :Aika-ajon Japanin-mestaruus ;2008 :Maantieajon Aasian-mestaruus ;2011 :Aika- ajon Japanin-mestaruus :Maantieajon Japanin-mestaruus ;2014 :Aika-ajon Japanin-mestaruus ;2016 :Maantieajon Aasian-mestaruuskilpailussa pronssia ;2018 :Joukkueaika-ajon Aasian-mestaruus, maantieajossa hopeaa :Aasian kisat, maantieajossa hopeaa, aika-ajossa pronssia == Lähteet == == Aiheesta muualla == *Virallinen sivusto Luokka:Japanilaiset maantiepyöräilijät Luokka:Vuonna 1983 syntyneet Luokka:Elävät henkilöt
Pedro Passos Coelho

Pedro Manuel Mamede Passos Coelho (s. 24. heinäkuuta 1964 Coimbra, Portugali) on portugalilainen liikemies ja poliitikko, joka toimi Portugalin pääministerinä vuosina 2011–2015. Passos Coelho oli Sosiaalidemokraattisen puolueen johtajana 2010–2017. == Elämä == Pedro Passos Coelho syntyi Coimbrassa Portugalissa lääkäri António Passos Coelhon ja hänen vaimonsa Maria Rodrigues Santos Mameden avioliitosta. Hänen isosiskonsa on Maria Teresa Mamede Passos Coelho. Lapsuutensa Passos Coelho vietti Portugalin Länsi- Afrikassa (nyk. Angola), jossa hänen isänsä toimi lääkärinä. Vuoden 1974 neilikkavallankumouksen jälkeen ja Portugalin entisen siirtomaan itsenäistyttyä Angolan kansantasavallaksi Passos Coelhon perhe palasi Eurooppaan ja asettui Vila Realiin Portugalin pohjoisosiin, missä Passos Coelho kävi Liceu Nacional Camilo Castelo-Branco -nimistä koulua. Passos Coelho suoritti vuonna 2001 taloustieteen tutkinnon Universidade Lusíada de Lisboassa. === Poliittinen ura === Oppositiossa ollut Sosiaalidemokraattinen puolue voitti Passos Coelhon johdolla kesäkuussa 2011 pidetyt ennenaikaiset parlamenttivaalit, joihin ajauduttiin opposition kaadettua sosialistihallituksen säästöohjelman, minkä jälkeen Portugali joutui pyytämään EU:lta takuita lainojensa hoitamiseksi. Vaalien jälkeen Passos Coelho nimitettiin pääministeriksi. Virkaanastujaispuheessaan hän kertoi pitävänsä tärkeänä Portugalin julkisen talouden saattamista kiireellisesti kestävälle pohjalle. Passos Coelhon hallitus toteutti budjettivajeen pienentämiseksi suuria säästötoimia, jotka joidenkin arvioiden mukaan pelastivat Portugalin talouden romahdukselta Euroopan velkakriisin aikana. Säästötoimet herättivät kuitenkin myös suurta vastustusta. Vuoden 2015 lopulla Portugalin talous alkoi jälleen hitaasti kasvaa, mutta toisaalta kriisin jäljiltä työttömyysaste oli korkealla ja elintaso alentunut. Lokakuussa 2015 pidetyissä parlamenttivaaleissa Passos Coelhon johtama keskusta-oikeistolainen koalitio saavutti suurimman puolueen aseman, mutta vaalien jälkeen António Costan johtamat sosialistit muodostivat vähemmistöhallituksen muiden vasemmistopuolueiden tuella. Lokakuussa 2017 järjestettyjen paikallisvaalien jälkeen Passos Coelho erosi Sosiaalidemokraattisen puolueen johtajan paikalta. Paikallisvaalien tulos oli puolueen historian huonoin ja Passos Coelhon mukaan sosiaalidemokraattien tulisi löytää "uusi polku tulevaisuuteen". == Lähteet == == Aiheesta muualla == Luokka:Portugalin pääministerit Luokka:Portugalin puolueiden puheenjohtajat Luokka:Vuonna 1964 syntyneet Luokka:Elävät henkilöt
LatinSat

LatinSat on argentiinalainen pienten mikrosatelliittien konstellaatio. Valmiina siihen voi kuulua 64 satelliittia ja se tällöin muodostaa globaalin "store & dump"-tietoliikenneverkon, joka myös voisi toimia AIS-järjestelmänä, jolla voi mm. seurata laivojen lähettämiä paikkatietoja.http://space.skyrocket.de/doc_sdat/latinsat-1.htm Gunther's Space Page, LatinSat AprizeSat 3, 4, 5 ja 6 satelliiteissa on laivojen seurannan AIS-vastaanottimet (Automatic Identification System). Satelliitit ovat kuutiomaisia, särmän pituus 20 cm, ja niiden massa on 12 kg. Ne eivät siis ole Cubesat-standardin mukaisia eivätkä nanosatelliitteja. ==Satelliitit== * LatinSat A ja LatinSat B, laukaisu 20.12.2002 Baikonurin kosmodromilta Dnepr-1-raketilla * LatinSat C (AprizeSat 1) ja LatinSat D, laukaisu 29.6.2004 Baikonurin kosmodromilta Dnepr-1-kantoraketilla 2 * AprizeSat 3 ja 4, laukaisu 29.7.2009 Baikonurin kosmodromilta Dnepr-1-raketilla * LatinSat-konstellaation eli myöhemmältä nimeltään AprizeSatin satelliitit 5 ja 6 laukaistaan laukaistaan 20. kesäkuuta 2011 Venäjältä Dnepr-1-raketilla ==Lähteet== Luokka:Satelliitit
Yukiya Arashiro

Yukiya Arashiro (; s. 22. syyskuuta 1984 Ishigaki) on japanilainen maantiepyöräilijä. Hän aloitti ammattilaisuransa japanilaisjoukkueissa Cycle Racing Team Vang 2006, Nippo Corporation - Meitan Honpo co. LTD - Asada 2007 ja Meitan Hompo - GDR 2008. Kausilla 2009–2015 hän kilpaili ranskalaistallissa, aiemmalta nimeltään Bbox Bouygues Télécom, sittemmin Team Europcar. Vuonna 2016 hän edusti Lampre-Meridaa, vuosina 2017–2024 Bahrain- Merida / Bahrain-McLaren / Team Bahrain Victoriousta ja vuodesta 2025 alkaen Toscana Factory Team Vini Fantinia. Ranskan ympäriajossa 2009 hänestä ja Fumiyuki Beppusta tulivat ensimmäiset japanilaiset, jotka ovat ajaneet Ranskan ympäriajon maaliin. == Saavutuksia == Lähteet: Pro Cycling Stats, Cycling Archives ;2005 :Aika-ajon Japanin-mestaruus :Alle 23-vuotiaiden maantieajon Japanin-mestaruus ;2006 :Tour du Limousin, kokonaiskilpailussa kolmas ;2007 :Japanin ympäriajo, 7. etapin voitto :Maantieajon Japanin-mestaruus :Tour de Hokkaido, 4. etapin voitto ;2008 :Aasian-mestaruuskilpailut, aika-ajossa pronssia :Tour de Kumano, 2. etapin voitto :Tour du Limousin, kokonaiskilpailussa kolmas, 2. etapin voitto :Tour de Okinawa, kokonaiskilpailun sekä 1. ja 2. etapin voitto ;2010 :Italian ympäriajo, 5. etapilla kolmas :MM-kilpailut, maantieajossa yhdeksäs :Pariisi–Tours, viides ;2011 :Aasian-mestaruuskilpailut, maantieajossa kultaa ;2012 :Tour du Limousin, kokonaiskilpailun voitto ;2013 :Maantieajon Japanin-mestaruus :Tour du Limousin, kokonaiskilpailussa toinen ;2015 :Japan Cup, kolmas ;2016 :Aasian-mestaruuskilpailut, maantieajossa hopeaa :Japanin ympäriajo, 7. etapin voitto ;2018 :Aasian-mestaruuskilpailut, joukkueaika-ajossa kultaa :Tour de Taiwan, kokonaiskilpailun voitto ;2022 :Maantieajon Japanin-mestaruus ;2024 :Aasian-mestaruuskilpailut, aika-ajossa pronssia ;2025 :Aasian- mestaruuskilpailut, sekaviestissä hopeaa == Lähteet == Luokka:Japanilaiset maantiepyöräilijät Luokka:Vuonna 1984 syntyneet Luokka:Elävät henkilöt
CHIPSat

CHIPSat (Cosmic Hot Interstellar Plasma Spectrometer satellite) oli yhdysvaltalainen mikrosatelliitti, joka laukaistiin 12. tammikuuta 2003 Vandenberg Air Force Basestä Delta II -raketilla suuremman ICESat-satelliitin kanssa. Satelliitti oli NASAn ensimmäinen University-Class Explorers (UNEX) -missio. Se oli tiedesatelliitti, joka tutki tähtienvälistä ainetta. Sen toiminta päättyi vuonna 2008. Sen rakensi Kailifornian yliopiston Berkeleyn kampuksella toimiva Space Sciences Laboratory. ==Aiheesta muualla== * "Good- bye Mr. CHIPS" , Chris Thompson, East Bay Express, 2 July 2008. * * Luokka:Tiedesatelliitit Luokka:Vuoden 2003 avaruustoiminta
Turkin Grand Prix 2011

Turkin Grand Prix 2011 oli Formula 1 -kauden 2011 neljäs osakilpailu, joka käytiin 8. toukokuuta 2011 Istanbul Park -moottoriradalla. Paalupaikalta kilpailuun lähti Saksan Sebastian Vettel, joka saavutti kauden neljännen peräkkäisen paalupaikkansa. Vettel ajoi myös kilpailun voittoon. Toiseksi sijoittui Mark Webber ja kolmanneksi Fernando Alonso. Kilpailu oli toistaiseksi viimeinen Turkin Grand Prix, sillä FIA jätti sen pois kauden 2012 kisakalenterista. ==Tulokset== Sija Nro Kuljettaja Talli Kierrokset Aika/Keskeytys Lähtöruutu Pisteet 1 1 Sebastian Vettel Red Bull-Renault 58 1.30.17,558 1 25 2 2 Mark Webber Red Bull-Renault 58 +8,807 2 18 3 5 Fernando Alonso Ferrari 58 +10,075 5 15 4 3 Lewis Hamilton McLaren-Mercedes 58 +40,232 4 12 5 8 Nico Rosberg Mercedes 58 +47,539 3 10 6 4 Jenson Button McLaren- Mercedes 58 +59,431 6 8 7 9 Nick Heidfeld Renault 58 +1.00,857 9 6 8 10 Vitali Petrov Renault 58 +1.08,168 7 4 9 18 Sébastien Buemi Toro Rosso-Ferrari 58 +1.09,394 16 2 10 16 Kamui Kobayashi Sauber-Ferrari 58 +1.18,021 24 1 11 6 Felipe Massa Ferrari 58 +1.19,823 10 12 7 Michael Schumacher Mercedes 58 +1.25,444 8 13 14 Adrian Sutil Force India-Mercedes 57 +1 krs. 12 14 17 Sergio Pérez Sauber-Ferrari 57 +1 krs. 15 15 11 Rubens Barrichello Williams-Cosworth 57 +1 krs. 11 16 19 Jaime Alguersuari Toro Rosso-Ferrari 57 +1 krs. 17 17 12 Pastor Maldonado Williams-Cosworth 57 +1 krs. 14 18 21 Jarno Trulli Lotus- Renault 57 +1 krs. 19 19 20 Heikki Kovalainen Lotus-Renault 56 +2 krs. 18 20 25 Jérôme d'Ambrosio Virgin-Cosworth 56 +2 krs. 23 21 22 Narain Karthikeyan HRT-Cosworth 55 +3 krs. 22 22 23 Vitantonio Liuzzi HRT-Cosworth 53 +5 krs. 20 Kesk. 15 Paul di Resta Force India-Mercedes 44 Rengas 13 DNS 24 Timo Glock Virgin-Cosworth 0 Vaihdelaatikko 21 Lähde:Turkin GP 2011 - F1-ruutu Lähde:Turkin GP 2011 - F1-ruutu Lähde:Turkin GP 2011 - F1-ruutu Lähde:Turkin GP 2011 - F1-ruutu Lähde:Turkin GP 2011 - F1-ruutu Lähde:Turkin GP 2011 - F1-ruutu Lähde:Turkin GP 2011 - F1-ruutu Lähde:Turkin GP 2011 - F1-ruutu == Lähteet == == Aiheesta muualla == *2011 Formula 1 DHL Turkish Grand Prix Luokka:Formula 1 -kausi 2011 Luokka:Turkin Grand Prix
Charles Hernu

Eugène Charles Hernu [ɛʁny] (3. heinäkuuta 1923 – 17. tammikuuta 1990) oli ranskalainen sosialistipoliitikko, joka toimi maansa puolustusministerinä vuosina 1981–1985. Hernu erosi virastaan Rainbow Warriorin tapauksen jälkeen, ja hänet korvattiin Paul Quilèsilla. Ranskalaisten mielestä pääministeri Laurent Fabius teki Hernusta syntipukin skandaalissa. Hernu valittiin uudelleen parlamenttiin vuoden 1986 vaaleissa suurella äänimäärällä. Hernu syntyi Bretagnen Quimperissä poliisin poikana ja liittyi 19-vuotiaana natsimiehitystä vastustaneeseen Ranskan vastarintaliikkeeseen. Hänestä tuli toimittaja ja sosialistipuolueen puheenjohtajan Pierre Mendès Francen tärkeä yhteistyökumppani. 1950-luvulta alkaen Hernu tuki François Mitterrandin nousua ja kuului tämän lähipiiriin. 1970-luvulla Hernun sotilaspoliittinen asiantuntemuksensa vaikutti siihen, että sosialistipuolue hyväksyi Ranskan ydinaseet. ==Lähteet== Luokka:Ranskan puolustusministerit Luokka:Vuonna 1923 syntyneet Luokka:Vuonna 1990 kuolleet
Clemens von Pirquet

Clemens Peter Freiherr von Pirquet (12. toukokuuta 1874 Wien, Itävalta – 28. helmikuuta 1929) oli itävaltalainen tutkija ja lastenlääkäri. Hänen merkittävimmät saavutuksensa ovat bakteriologian ja immunologian alalta. Pirquet opiskeli teologiaa Innsbruckin yliopistossa ja filosofiaa Leuvenin yliopistossa. Lääketiedettä hän opiskeli Wienissä ja Königsbergissä ennen kuin hän aloitti opinnot Grazin yliopistossa, josta hän valmistui vuonna 1900 lääketieteen tohtoriksi. Vuonna 1902 hän aloitti työskentelyn Wienin lastensairaalassa.Pirquet Foundation Pirquet havaitsi vuonna 1906, että potilaat, jotka olivat aiemmin saaneet injektioina hevosen seerumia tai isorokkorokotuksen, reagoivat nopeammin ja voimakkaammin toisen ruiskeeseen, eli kyse oli seerumitaudista, tuberkuliinireaktiosta ja anafylaksiasta. Kun hän havaitsi, että immuniteetti ja yliherkkyys olivat ilmiöinä lähisukuisia mutta käsitteinä vastakohtia, hän muodosti Bela Schickin kanssa sanan allergia kreikan kielen sanoista allos ('toinen') ja ergon ('reaktio'), jolla sittemmin pitkään kuvattiin tätä yliherkkyysreaktiota, ennen kuin käyttöön tuli atopia.Historiaa, Allergia.fi Pian isorokkohavainnon jälkeen Pirquet ymmärsi, että tuberkuliini, jonka Robert Koch oli 1890 eristänyt tuberkuloosia aiheuttavasta bakteerista, voi saada aikaan samanlaisen reaktion. Charles Mantoux kehitti edelleen Pirquet'n ajatuksia, ja Mantoux'n testistä, jossa tuberkuliinia ruiskutetaan ihoon, tuli vuonna 1907 tuberkuloosin diagnostinen koe eli tuberkuliinikoe.Arno Forsius: Tuberkuliinista ja tuberkuliinikokeista , viitattu 8.5.2011 Pirquet hylkäsi 1909 tarjouksen tehtävästä Pasteur- instituutissa Pariisissa ja otti vastaan nimityksen professoriksi Yhdysvaltoihin Johns Hopkinsin yliopistoon, jonne oli juuri perustettu lastentautien tiedekunta. Jo vuoden kuluttua 1910 hän palasi Eurooppaan ja otti vastaan viran ensin Breslaussa (nyk. Wrocław) ja sitten Wienissä.. Clemens von Pirquet ja hänen vaimonsa tekivät 28. helmikuuta 1929 itsemurhan syanidilla.. ==Lähteet== == Aiheesta muualla == Luokka:Itävaltalaiset lääkärit Luokka:Vuonna 1874 syntyneet Luokka:Vuonna 1929 kuolleet
Saaren kartano (Ulvila)

thumb|Saaren kartano. Saaren kartano (aiemmin muun muassa Holmgård) on kartano Ulvilassa Satakunnassa. Se on 1500-luvulta peräisin oleva vanha upseerien ja kruunun virkamiesten virkatalo. Kartano sijaitsee Ulvilan Saarenluodolla, jota Kokemäenjoen entinen suuhaara Kirkkojuopa erottaa Ulvilan Kirkonkylästä. Kartanon kaksikerroksinen päärakennus on vuodelta 1805, ja sitä ympäröi laaja puisto ja puutarha. Päärakennuksen rakennutti everstiluutnantti Carl Johan Stjernvall, hänen tyttärensä Aurora Karamzin on syntynyt kartanossa vuonna 1808. Saaren kartanon päärakennus puistoineen kuuluu osana Ulvilan kirkkoympäristöä Museoviraston inventoimiin valtakunnallisesti merkittäviin rakennettuihin kulttuuriympäristöihin. ==Historiaa== Saaren kartanoa hallitsi 1530-luvulla Kokemäenkartanon vouti Lauri Broke, jonka kuoltua kartano siirtyi hänen tyttärelleen ja tämän miehelle Niilo Mikonpojalle, jotka kuitenkin luovuttivat kartanon vuonna 1553 Kustaa Vaasalle. Kartano oli tilinpidollisessa yhteydessä Ulvilan kuninkaankartanoon muttei enää sen seuraajaan Porin kuninkaankartanoon 1561 jälkeen. Saaren kartano päätyi Juhana III:n puolison Gunilla Bjelken omaisuudeksi, kunnes tämä lahjoitti sen muiden tilojen ohella Gulbrand Olavinpojalle vuonna 1600. Kahta vuotta myöhemmin Gulbrand antoi Saaren kartanon Sunniemen kartanonherralle Götrik Finckelle velkojen pantiksi. Fincken kuoltua kartano siirtyi Hornin suvulle, kunnes 1600-luvun lopun reduktio palautti sen kruunun omaisuudeksi. 1700–1800-luvuilla kartano oli upseerien käytössä, ja vuodesta 1879 sitä vuokrasivat Rosenlewin suvun jäsenet. == Lähteet == Luokka:Ulvilan kartanot Luokka:Valtakunnallisesti merkittävät rakennetut kulttuuriympäristöt Suomessa Luokka:Suomen 1800-luvulla rakennetut rakennukset ja rakennelmat
Emmy (armenialainen laulaja)

Emmy (oikealta nimeltään Emma Bedžanjan, , s. 12. huhtikuuta 1984) on armenialainen laulaja, joka edusti maataan vuoden 2011 Eurovision laulukilpailussa kappaleella ”Boom Boom”. Esitys ei päässyt kilpailun semifinaalista finaaliin. == Lähteet == * Viralliset sivut Luokka:Armenialaiset laulajat Luokka:Armenian euroviisuedustajat Luokka:Vuoden 2011 euroviisuedustajat Luokka:Vuonna 1984 syntyneet Luokka:Elävät henkilöt
Michael Farfan

Michael Farfan (s. 23. kesäkuuta 1988 San Diego, Kalifornia, Yhdysvallat) on yhdysvaltalainen jalkapalloilija, pelipaikaltaan keskikenttäpelaaja. Hän edustaa Major League Soccerin Philadelphia Unionia. == Seurajoukkueura == Farfan pelasi juniorina koulunsa Castle Park High Schoolin joukkueessa ja La Jolla Nomadsissa, jonka kanssa hän voitti alle 14-vuotiaiden Yhdysvaltain- mestaruuden vuonna 2002. Vuosina 2003–2005 hän kuului Yhdysvaltain jalkapalloliiton IMG Soccer Academy -koulutusohjelmaan, minkä jälkeen hän pelasi yliopistojalkapalloa opiskellessaan Cal State Fullertonissa (2006–2007) ja UNC Chapel Hillissä (2009–2010). Ensimmäisessä hänet valittiin muun muassa NCAA:n Big West Conferencen vuoden tulokkaaksi ja kahdesti konferenssin ykköstähdistöjoukkueeseen sekä jälkimmäisessä kahdesti Atlantic Coast Conferencen ykköstähdistöjoukkueeseen ja kerran kansallinen jalkapallovalmentajaliiton NSCAA:n maanlaajuiseen ykköstähdistöjoukkueeseen. Yliopistovuosinaan Farfan pelasi myös USL Premier Development League -amatööriliigan Orange County Blue Starissa, Ventura County Fusionissa, Los Angeles Legendsissä ja Ogden Outlawsissa. Farfan osallistui ammattilaisliiga Major League Soccerin vuoden 2011 MLS SuperDraft -varaustilaisuuteen, jonka toisella kierroksella Philadelphia Union varasi hänet. Hän debytoi Unionissa 6. huhtikuuta 2011 U.S. Open Cupin ottelussa D.C. Unitedia vastaan ja MLS:ssä 30. huhtikuuta 2011 ottelussa San Jose Earthquakesiä vastaan. == Maajoukkueura == Farfan kuului Yhdysvaltain alle 17-vuotiaiden maajoukkueeseen ja osallistui ikäluokan MM-kilpailuihin vuonna 2005. Hän pelasi turnauksessa joukkueensa kaikissa neljässä ottelussa. == Yksityiselämä == Farfanilla on sekä Yhdysvaltain että Meksikon kansalaisuus. Hänen isänsä on kotoisin Meksikon Tijuanasta, ja hänen äidillään on meksikolais-italialaiset sukujuuret. Myös hänen kaksoisveljensä Gabriel on jalkapalloilija. Veljekset pelasivat pitkään samoissa joukkueissa, mutta tiet erosivat hetkeksi toisen yliopistovuoden jälkeen, kun Michael siirtyi UNC Chapel Hillin yliopistoon ja Gabriel ammattilaiseksi meksikolaiseen Américaan. Molemmat liittyivät Philadelphia Unionin MLS-joukkueeseen kaudeksi 2011. == Lähteet == == Aiheesta muualla == * Michael Farfanin esittely Major League Soccerin sivustolla * Michael Farfanin esittely Philadelphia Unionin sivustolla Luokka:Elävät henkilöt Luokka:Vuonna 1988 syntyneet Luokka:Yhdysvaltalaiset jalkapalloilijat
Rogue Assassin

Rogue Assassin () on vuonna 2007 ensi-iltansa saanut yhdysvaltalainen toimintaelokuva. Elokuvan on ohjannut Philip Atwell ja käsikirjoittaneet Lee Anthony Smith ja Gregory J. Bradley. Pääosassa esiintyivät Jet Li ja Jason Statham. ==Juoni== Erään japanilaismafian salamurhaaja surmaa FBI-agentti Jack Crawfordin työparin ja hänen perheensä heidän kotonaan. Crawford hakee kostoa Rogueksi tunnetulle salamurhaajalle, joka kuitenkin katoaa maisemista. Kolme vuotta myöhemmin Rogue palaa takaisin San Franciscoon, ja Crawford yrittää kaikkensa saadakseen Roguen kiinni. Samaan aikaan kaksi aasialaista rikollisjärjestöä "Triads" ja "Yakuza" käyvät sotaa keskenään. == Rooleissa == ==Lähteet== Luokka:Vuoden 2007 yhdysvaltalaiset elokuvat Luokka:Yhdysvaltalaiset toimintaelokuvat
Klára Koukalová

Klára Koukalová (s. 24. helmikuuta 1982 Praha) on tšekkiläinen tennispelaaja. Parhaimmillaan hän on ollut kaksinpelissä WTA-listan sijalla 20 huhtikuussa 2013 ja nelinpelissä sijalla 34 huhtikuussa 2014. Hän on voittanut urallaan kolme WTA-tason turnausta kaksinpelissä ja neljä nelinpelissä. Grand Slam -turnauksissa Koukalová pääsi neljännelle kierrokselle ensimmäisen kerran Wimbledonissa 2010. Turnauksen toisella kierroksella hän voitti 18:nneksi sijoitetun Aravane Rezaïn ja kolmannella kierroksella kymmenenneksi sijoitetun Flavia Pennettan, kunnes hävisi neljännellä kierroksella Viron Kaia Kanepille luvuin 6–2, 6–4. Myös Ranskan avoimissa 2012 hän selviytyi neljännelle kierrokselle voitettuaan toisella kierroksella 16:nneksi sijoitetun Marija Kirilenkon ja kolmannella kierroksella 22:nneksi sijoitetun Anastasija Pavljutšenkovan, mutta seuraava venäläisvastustaja, toiseksi sijoitettu Marija Šarapova voitti hänet neljännellä kierroksella lukemin 4–6, 7–6(5), 2–6. Aiemmin hän oli Ranskan avoimissa päässyt parhaimmillaan toiselle kierrokselle vuosina 2004, 2005, 2008 ja 2010. Ensimmäisen WTA-turnausvoittonsa Koukalová saavutti kesäkuussa 2005 voitettuaan 's-Hertogenboschissa pelatun turnauksen loppuottelussa Lucie Šafářován luvuin 3–6, 6–2, 6–2. Toisen turnausvoittonsa hän otti Portorožissa 2005, jossa hän voitti loppuottelussa Katarina Srebotnikin luvuin 6–2, 4–6, 6–3. Koukalová oli naimisissa kesäkuusta 2006 maaliskuuhun 2014, jolloin hän käytti sukunimenään Zakopalová-nimeä. == Lähteet == == Aiheesta muualla == * Luokka:Tšekkiläiset tennispelaajat Luokka:Vuonna 1982 syntyneet Luokka:Elävät henkilöt